b"\n_START_ARTICLE_\nGibraltar (Venezuela)\n_START_PARAGRAPH_\nGibraltar er en by i delstaten Zulia i Venezuela mellom Bobures i s\xc3\xb8r og Boscan i nord. Den ligger ved bredden av Maracaibosj\xc3\xb8en. Befolkningen er p\xc3\xa5 omkring 4\xc2\xa0000 personer._NEWLINE_Den ble grunnlagt under navnet San Antonio de Gibraltar i februar 1592 av Gonzalo Pi\xc3\xb1a Ludue\xc3\xb1a og fikk navnet etter hans hjemby, dengang spansk Gibraltar (n\xc3\xa5 et britisk oversj\xc3\xb8isk territorium). Den var, i koloniperioden, den viktigste havnen for byen M\xc3\xa9rida og et hovedsenter for eksport av kakao. Den ble inntatt og plyndret i 1667 av piraten Fran\xc3\xa7ois l'Olonnais og to \xc3\xa5r seinere av Henry Morgan. I 1678 invaderte og plyndret Michel de Grammont den lille byen og kom s\xc3\xa5 langt inn i landet som til Trujillo. Skadene var s\xc3\xa5 store at stedet nesten opph\xc3\xb8rte \xc3\xa5 eksistere rundt 1680."